
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 27.04.2010

Pl-x  59


RAPORT 

asupra propunerii  legislative pentru modificarea  şi  completarea  Legii  nr.341/2004 a recunoştinţei faţă de eroii-martiri şi luptătorii care  au contribuit la  victoria Revoluţiei române din decembrie 1989

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea  şi  completarea  Legii  nr.341/2004 a recunoştinţei faţă de eroii-martiri şi luptătorii care  au contribuit la  victoria Revoluţiei române din decembrie 1989, transmisă cu adresa nr. Pl-x 59 din  16 martie 2010, înregistrată sub nr. 31/156 din 17 martie 2010. 
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a  respins iniţiativa legislativă  în şedinţa din 24 februarie 2010.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.1096 din 29 septembrie 2009, precum şi  punctul de vedere  al Guvernului  transmis cu adresa nr.2652 din 20 octombrie 2009, prin care nu  susţine adoptarea acestei  iniţiative legislative.

Comisia  pentru buget, finanţe  şi  bănci au avizat negativ proiectul de lege, conform adresei nr.107 din 13 aprilie 2010.

Comisia Parlamentară a  Revoluţionarilor din Decembrie 1989 au avizat  negativ  propunerea  legislativă, conform adresei nr.42/108 din 29 martie  2010.


Iniţiativa legislativă supusă dezbaterii are ca obiect de reglementare completarea alin.(2) al art.4 din Legea recunoştinţei faţă de eroii-martiri şi  luptătorii care au  contribuit la  victoria Revoluţiei  române din decembrie 1989, precum şi  faţă de persoanele care şi-au jertfit viaţa sau au  avut de suferit în urma revoltei muncitoreşti anticomuniste de la  Braşov din  noiembrie 1987 nr.341/2004, cu  modificările şi completările ulterioare, în  sensul acordării indemnizaţiei lunare reparatorii şi  soţul supravieţuitor al celui decedat, care în urma recăsătoririi, a divorţat sau a rămas văduv.
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 27 aprilie  2010.   
La  dezbaterea propunerii legislative a participat, în calitate de invitat, din partea Secretariatului de Stat pentru Problemele  Revoluţionarilor, domnul  Nicolaescu Adrian, secretar de stat.
Cu prilejul dezbaterilor, membrii Comisiei au apreciat că,  propunerea legislativă nu se justifică întrucât acordarea indemnizaţiei reparatorii soţului supravieţuitor al persoanei decedate în timpul şi  din cauza Revoluţiei din decembrie 1989, recăsătorit iar  apoi divorţat sau rămas văduv, încalcă principiul egalităţii de tratament raportat la  dreptul  de indemnizaţie a soţului supravieţuitor în cazul altor  legi cu  caracter  special, cum ar  fi persoanele persecutate  pe criterii politice, persoanele persecutate pe  criterii etnice, persoanele care  au efectuat stagiul militar în cadrul Direcţiei Generale a Serviciului Muncii  în perioada 1950-1961.


Propunerea legislativă încalcă şi prevederile art. 138 alin. (5) din Constituţia României, republicată, care prevede că nicio cheltuială bugetară nu poate fi aprobată fără stabilirea sursei de finanţare.  

În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, (1 vot împotrivă şi o abţinere), să se propună plenului Camerei Deputaţilor, respingerea, propunerii legislative pentru modificarea  şi  completarea  Legii  nr.341/2004 a recunoştinţei faţă de eroii-martiri şi luptătorii care  au contribuit la  victoria Revoluţiei române din decembrie 1989.
Din numărul total de 27 membri ai Comisiei juridice, de disciplină şi imunităţi au participat la dezbateri 17 deputaţi. 

În raport cu obiectul şi conţinutul său,  propunerea legislativă face parte din categoria legilor ordinare. 

                PREŞEDINTE,                                           SECRETAR,

                 Daniel BUDA                                    Gabriel ANDRONACHE
Expert

